《阅蔡弘甫薛鲁叔文德任试南宫之文喜赋》
明代·温纯

杏花春色望中新，赋就欢冯狗监陈。鞭似祖生先竞着，璞如卞氏晚同珍。

已看剑气冲牛斗，岂为山灵诞甫申。莫道禹门高万丈，雷声震处是通津。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。